ગત બે ડિસેેમ્બરે ગુજરાત પોલીસે સુપ્રીમ કોર્ટમાં દાવો કર્યો છે કે સામાજિક કાર્યકર તીસ્તા સેતલવાડ અને તેના પતિ જાવેદ આનંદ વિરુદ્ધ પોલીસને ભંડોળનો અંગત ઉપયોગ કરવાના પુરાવાઓ મળ્યા છે. ગુજરાતમાં વર્ષ ૨૦૦૨માં થયેલાં રમખાણોના અસરગ્રસ્તોની રાહત કામગીરી માટે તીસ્તાના એનજીઓ સબરંગને દાનપેટેે રૂપિયા ૯.૭૫ કરોડ મળ્યા હતા, જેમાંથી રૂપિયા ૩.૮૫ કરોડનો ઉપયોગ આ દંપતીએ અંગત ખર્ચ માટે કર્યો હોવાનો આરોપ છે. સેન્ટર ફોર પીસ એન્ડ જસ્ટિસ નામનું અન્ય એક ટ્રસ્ટ પણ આ દંપતીના વડપણ હેઠળ કાર્યરત છે.